google/wiki40b huggingface dataset:
Προπονητικό Κέντρο Σπάτων

Ιστορικό

Από τον Δεκέμβριο του 2010 η ΑΕΚ χρησιμοποιεί τις εν λόγω εγκαταστάσεις σε μια έκταση 144 στρεμμάτων στη θέση Μαζαρέικο στα Σπάτα.
Αυτές οι εγκαταστάσεις περιλαμβάνουν δύο γήπεδα με φυσικό χλοοτάπητα και ένα με πλαστικό για τις ανάγκες των Ακαδημιών (το οποίο δημιουργήθηκε το 2013 μαζί με εξέδρα θεατών για την παρακολούθηση αγώνων). Περιέχει επίσης όλους τους απαραίτητους και άρτια εξοπλισμένους χώρους για την προετοιμασία μιας ομάδας με σύγχρονο τρόπο. 
Τα τελευταία πέντε χρόνια οι υπηρεσίες του προπονητικού κέντρου έχουν αναβαθμιστεί εντυπωσιακά. Οι ποδοσφαιριστές της ομάδας προπονούνται σε περιβάλλον με όλες τις απαραίτητες υποδομές. Στο υπόγειο του κέντρου υπάρχει ένα κέντρο αποθεραπείας με τα πιο σύγχρονα μέσα. Ακόμα και οι νεαροί αθλητές των Ακαδημιών δουλεύουν σε εγκαταστάσεις που πολύ λίγες Ακαδημίες διαθέτουν στην Ελλάδα.
Με πρωτοβουλία του Δημήτρη Μελισσανίδη προστέθηκαν 70 στρέμματα στην ευρύτερη περιοχή του ήδη υπάρχοντος προπονητικού κέντρου.  Εκεί θα κατασκευαστούν επιπλέον γήπεδα μαζί με απαραίτητες επιπλέον υποδομές για την προετοιμασία της ομάδας και τη φιλοξενία των ποδοσφαιριστών.

Υποδομές

Το προπονητικό κέντρο διαθέτει τρία ποδοσφαιρικά γήπεδα, εκ των οποίων τα δύο πληρούν τις προϋποθέσεις διαστάσεων της Παγκόσμιας Συνομοσπονδίας Ποδοσφαίρου (FIFA) (διαστάσεων: 105x68 μ.). Το τρίτο εξ αυτών κατασκευάστηκε τρία χρόνια αργότερα από τα υπόλοιπα, το 2013. Τα δύο από τα τρία διαθέτουν φυσικό χλοοτάπητα και αποστραγγιστικό σύστημα.
Στον χώρο υπάρχουν, επίσης, ξενώνας, αποδυτήρια και γυμναστήριο.
Red Herring

Red herring(κυριολεκτικά: κόκκινη ρέγγα) είναι ενα είδος επιχειρήματος το οποίο παραπλανά ή αποσπάσπά την προσοχή από ένα σημαντικό θέμα. Μπορεί να είναι λογικό σφάλμα ή τεχνική παραπλάνησης που σκοπό έχει να οδηγήσει τους αναγνώστες σε ενα λάθος συμπέρασμα. Ένα επιχείρημα red herring μπορεί να χρησιμοποιείται συνειδητά, ως είδος των ιστοριών μυστηρίου ή να χρησιμοποιείται ως μέρος της ρητορικής στρατηγικής (πχ στην πολιτική) ή να χρησιμοποιείται αναγκαστικά κατά την διάρκεια της συζήτησης

Λογικό σφάλμα

Ως άτυπο λογικό σφάλμα, το red herring κατατάσσεται σε μια ευρεία τάξη των σχετικιστικών σφαλμάτων. Σε αντίθεση με το λογικό σφάλμα του Αχυράνθρωπου το οποίο το δεν παρουσιάζει σωστά την θέση του αντιπάλου (δηλαδή η πρόταση είναι λανθασμένη) στη κόκκινη ρέγγα η πρόταση είναι ακούγεται αληθοφανής, αλλά όμως δεν έχει πραγματική αξία καθώς δεν είναι σχετική με το θέμα. Σύμφωνα με το Oxford English Dictionary, κάποιος μπορεί να χρησιμοποιεί την τακτική red herring συνειδητά ή ασυνείδητα.
Η έκφραση χρησιμοποείται κυρίως για να υποστηρίξει κάποιος πως κάποιο επιχείρημα δεν είναι σχετικό με το θέμα το οποίο συζητείται.
Lego Pirates of the Caribbean: The Video Game

Τρόπος παιχνιδιού

Ο τρόπος παιχνιδιού είναι παρόμοιος με αυτό των προηγούμενων παιχνιδιών Legο. Το παιχνίδι χρησιμοποιεί το ίδιο σύστημα εισόδου-εξόδου του δεύτερου παίκτη. Αυτό είναι το τέταρτο παιχνίδι Lego που υποστηρίζει το σύστημα διαχωρισμού της οθόνης των δύο παικτών (τα πρώτα τρία ήταν τα Lego Indiana Jones 2: The Adventure Continues, Lego Harry Potter: Years 1–4 και Lego Star Wars III: The Clone Wars). Υπάρχουν 20 επίπεδα ιστορίας σε ολόκληρο το παιχνίδι, με 5 για κάθε ταινία. Οι παίκτες συλλέγουν κομμάτια Lego, τα οποία μπορούν να χρησιμοποιηθούν για το ξεκλείδωμα χαρακτήρων, extras και διαφορετικών πειρατικών πλοίων.
Στάδιο Λουί Β΄

Έκρηξη

Στις 31 Μαΐου 2004, μια έκρηξη, φαινομενικά ατύχημα, έκανε σοβαρές ζημιές στο στάδιο Λουί Ντε και σε ένα γειτονικό κτίσμα, στη Λα Ρους της Φοντβιέγ. Κανένας τραυματισμός δεν αναφέρθηκε και η ευθύνη για την έκρηξη δεν αναλήφθηκε από κανέναν. Η ζημιά, αν και αρκετά σοβαρή στα δύο κτίρια, θεωρήθηκε πως δεν επηρέασε τον σκελετό των δύο κτιρίων. Την 1η Ιουνίου η κυβέρνηση του Μονακό ανακοίνωσε πως θα αναλάβει την αποκατάσταση των ζημιών από την έκρηξη, χωρίς να περιμένει τα αποτελέσματα των ερευνών των ειδικών, που συνεχίζονταν. Αυτή η έκρηξη αποτέλεσε μια σπάνια εξαίρεση για την μεγάλη φήμη που συνόδευε το Μονακό σε θέματα ασφαλείας και απουσίας βίας.

IUM

Το στάδιο Λουί Β΄, που διαθέτει ένα μεγάλο συγκρότημα γραφείων, φιλοξενεί το International University of Monaco (IUM), το οποίο ειδικεύεται στην επιχειρηματική εκπαίδευση.
Πανθρακικοί Αγώνες 1924

Οι Β΄ Πανθρακικοί Αγώνες 1924 ήταν αθλητικοί αγώνες που διεξήθησαν στην Ξάνθη από 28 ως 30 Ιουνίου 1924 με συμμετοχή αθλητών που προέρχονταν από πέντε αθλητικούς συλλόγους της Μακεδονίας-Θράκης. Σε αντίθεση με τους Α΄ Πανθρακικούς Αγώνες 1923 δεν είχαν ευρύτερο χαρακτήρα με συμμετοχή αθλητών από Αθήνα, Θεσσαλονίκη κ.α. Μετείχαν όμως αθλητές από στρατιωτικές μονάδες της περιοχής. Περιλάμβαναν αγωνίσματα στίβου ανδρών, εφήβων, αγώνα σε δημόσιο δρόμο και διελκυστίνδα. Με τη διεξαγωγή τους φάνηκε πως η διοργάνωση καθιερώνεται σε ετήσια βάση. Οι Πανθρακικοί Αγώνες 1925 έγιναν στην Κομοτηνή.

Η διοργάνωση

Την διοργάνωση των Β΄ Πανθρακικών αγώνων είχε αναλάβει ο παλαιός σύλλογος Γ.Σ. Ορφεύς Ξάνθης και πρόεδρος της οργανωτικής επιτροπής ήταν ο πρόεδρος του Ορφέα Αλέξανδρος Τουφερής, παλιός πρωταθλητής Ελλάδος και 2ος ολυμπιονίκης στο τριπλούν το 1896. Με τη συνδρομή των αρχών της πόλης ετοιμάστηκε στο γυμναστήριο, τα επίσημα εγκαίνια του οποίου έγιναν κατά την τελετή έναρξης των Πανθρακικών Αγώνων. Στους αγώνες προσκλήθηκαν όλα τα αθλητικά σωματεία από τη Θράκη και την ανατολική Μακεδονία. Συμετείχαν σύλλογοι από πέντε πόλεις: Ξάνθη, Κομοτηνή, Αλεξανδρούπολη, Σουφλί και Καβάλα, ενώ δεν έστειλαν αθλητές η Δράμα και οι Σέρρες. Μετείχαν επίσης στρατευμένοι αθλητές, έπειτα από άδεια του Γεν. Διοικητή Θράκης κ. Ευριπαίου που έθεσε τους αγώνες υπό την προστασία του. Αξίζει να επισημανθεί η συμμετοχή με την ομάδα του Ορφέα και Πομάκων αθλητών από τη μουσουλμανική μειονότητα της πόλης, όπως του Χαΐμ Μπασματζιάν στις ρίψεις.
Η διοργάνωση είχε μεγάλη επιτυχία και την παρακολούθησε πλήθος κόσμου από την περιοχή αλλά και επισκέπτες από τις μετέχουσες πόλεις, για τη μετακίνηση των οποίων δρομολογήθηκε έκτακτη αμαξοστοιχία μεταξύ Κομοτηνής-Ξάνθης. Εντύπωση έκανε η παρουσία των Προσκόπων Σουφλίου που συνόδεψαν την ομάδα αθλητών της πόλης τους, η οποία παρέλασε επικεφαλής των αθλητών κατά την τελετή έναρξης. Η επιτυχία των αγώνων έδωσε την ιδέα να προετοιμαστεί η διεξαγωγή "Παμβαλκανικών Αθλητικών Αγώνων" στην Ξάνθη. Για το σκοπό αυτό ο πρόεδρος του Ορφέα Αλ. Τούφερης προώθησε τη δημιουργία ενός οργανωτικού φορέα υπό την επωνυμία "Ένωσις Αθλητικών Σωματείων Θράκης και Ανατολικής Μακεδονίας", στον οποίο εντάχθηκαν ομόφωνα τα μετέχοντα σωματεία.
Πολυνίκης των αγώνων αναδείχθηκε ο τοπικός σύλλογος Ορφέας Ξάνθης.
Ένωση Ποδοσφαιρικών Σωματείων Σάμου

Ιστορία

Η Ένωση Ποδοσφαιρικών Σωματείων Σάμου συστάθηκε το 1951.
Ο Γλάρος

Ο Γλάρος (ρωσικά: Чайка) είναι θεατρικό έργο - «κωμωδία σε τέσσερεις πράξεις» κατά δήλωση του συγγραφέα του -του Ρώσου Αντόν Τσέχωφ.

Η συγγραφή του έργου ολοκληρώθηκε το 1895. 

Στη σκηνή ανέβηκε για πρώτη φορά αμέσως μετά τη συγγραφή του -στις 17 Οκτωβρίου του 1895, στο θέατρο Αλεξαντρίνσκι της Αγίας Πετρούπολης, και ήταν μια αποτυχία, και καλλιτεχνική και εμπορική. 

Αντίθετα το δεύτερο ανέβασμα του έργου το 1898, από το «Θέατρο Τέχνης» της Μόσχας, σε σκηνοθεσία Κ. Στανισλάφσκι, υπήρξε ένας θρίαμβος. 

Από τότε «Ο Γλάρος» έχει παιχτεί αμέτρητες φορές σε όλο τον κόσμο. 

Στην Ελλάδα πρωτοδημοσιεύτηκε στο περιοδικό   «Ηλύσια» το 1906   και πρωτοπαρουσιάστηκε από το θίασο της Μ. Κοτοπούλη, το 1932. 
Θεωρείται το έργο που καθιέρωσε τον Τσέχωφ, ως θεατρικό συγγραφέα στη συνείδηση κοινού και κριτικής. 
Με τον «Γλάρο» εγκαινιάστηκε η ιδιότυπη σύνθεση της τσεχωφικής δραματουργίας, όπου τη θέση του ως τότε καθιερωμένου "κεντρικού ήρωα - ηρωίδας" παίρνει ένας όμιλος προσώπων, μια μικρή κοινωνία, με μοιρασμένη ανάμεσα τους τη δράση. Το ύφος του έργου είναι μικτό, μοιράζεται ανάμεσα στο δράμα και στην κωμωδία. Ο ίδιος ο Τσέχωφ χαρακτήρισε το έργο του ως «κωμωδία σε τέσσερις πράξεις». 

Ο Τσέχωφ στον «Γλάρο»» θίγει τις σχέσεις, τα κίνητρα, την ψυχολογία και τις διεκδικήσεις ανθρώπων που αγαπούν, υπηρετούν ή θέλουν να υπηρετήσουν την τέχνη, μέσω της συγγραφής και του θεάτρου. Γύρω τους περιστρέφονται οι άνθρωποι της καθημερινότητας που προσπαθούν να ξεπεράσουν τα αδιέξοδα της ζωής τους.

Πλοκή

H Αρκάντινα είναι μια καταξιωμένη και δημοφιλής ηθοποιός του κατεστημένου θεάτρου, συνδέεται με τον Τριγκόριν, έναν επιτυχημένο συγγραφέα. Ο Τρέπλιεφ, ο γιος της Αρκάντινα, αναζητά, κάτω από την “σκιά” της μητέρας του, νέους τρόπους έκφρασης στην ποίηση και στο θέατρο. Παρουσιάζει το πρώτο του θεατρικό έργο στους ανθρώπους που βρίσκονται σαν επισκέπτες στο κτήμα του Σόριν, αδερφού της Αρκάντινα, με πρωταγωνίστρια την αγαπημένη του, τη Νίνα. Η παράσταση όμως θα τελειώσει άδοξα.
Η Νίνα θέλει να γίνει ηθοποιός και αποφασίζει να εγκαταλείψει το σπίτι και να ακολουθήσει τον Τριγκόριν. 
Δύο χρόνια αργότερα, ο Τρέπλιεφ εξακολουθεί να ζει στο κτήμα του Σόριν και να παρακολουθεί από μακριά την προσωπική ζωή και την καριέρα της Νίνας. Η επιδείνωση της υγείας του Σόριν θα φέρει πάλι στο κτήμα την Αρκάντινα και τον Τριγκόριν. Στο ίδιο μέρος, θα επιστρέψει “τσακισμένη”, σαν τον νεκρό γλάρο που κάποτε είχε αποθέσει στα πόδια της ο Τρέπλιεφ, και η Νίνα. Η συνάντηση της με τον Τρέπλιεφ θα συμβάλει στο να δώσει τέρμα στη ζωή του.
Εντολή σχηματισμού κυβέρνησης

Εξέλιξη

Στο παρελθόν ο ανώτατος άρχοντας (Πρόεδρος της Δημοκρατίας ή Βασιλιάς) ήταν ελεύθερος να διορίσει πρωθυπουργό όποιον ήθελε (ακόμα και τον κηπουρό του, «θεωρία του κηπουρού»). Από το 1875 και μετά καθιερώθηκε, στην αρχή άτυπα και κατόπιν και στο Σύνταγμα, ότι η νέα κυβέρνηση που θα σχηματιζόταν όφειλε να ζητήσει ψήφο εμπιστοσύνης από τη Βουλή (αρχή της δεδηλωμένης), οπότε περιοριζόταν κάπως η εξουσία του ανώτατου άρχοντα. Και πάλι όμως παρέμενε στην απόλυτη ευχέρειά του ποιον θα επέλεγε ως πρωθυπουργό. Αν η Βουλή δεν του έδινε ψήφο εμπιστοσύνης, μπορούσε να διορίσει κάποιον άλλο κλπ. με αποτέλεσμα ενδεχόμενη μακρά περίοδο ακυβερνησίας, όπως συνέβη κατά την Αποστασία του 1965. Για τον λόγο αυτό το Σύνταγμα του 1975 προέβλεψε για πρώτη φορά περιοριστικά σε ποια πρόσωπα μπορεί να δοθεί τέτοια εντολή: 
Εντολή σχηματισμού κυβέρνησης στον αρχηγό του πρώτου κόμματος, αν έχει αυτοδυναμία, ή Διερευνητική εντολή στον αρχηγό του πρώτου σε έδρες κόμμα, αν κανένα κόμμα δεν έχει αυτοδυναμία, αν δεν τελεσφορήσει στον αρχηγό του δεύτερου κόμματος [...]
Με τον τρόπο αυτόν ο Πρόεδρος της Δημοκρατίας είναι απόλυτα δεσμευμένος για το ποιον μπορεί να διορίσει πρωθυπουργό.
Αλβέρτος του Μπάντεν-Χάχμπερκ

Βιογραφία

Ήταν ο δευτερότοκος γιος του Καρόλου Α΄ μαργράβου του Μπάντεν-Μπάντεν και της Αικατερίνης των Αψβούργων, κόρης του Ερνέστου δούκα της Αυστρίας.
Το 1475 ο Αλβέρτος και ο μεγαλύτερος αδελφός του Χριστόφορος Α΄ διαδέχθηκαν τον πατέρα τους και κυβέρνησαν από κοινού. Το 1476 διαίρεσαν την επικράτεια: ο Χριστόφορος Α΄ έλαβε το Μπάντεν-Μπάντεν και ο Αλβέρτος την κομητεία του Χόχμπερκ. Ο Αλβέρτος παραχώρησε αμέσως το Χόχμπερκ στον Χριστόφορο Α΄ έναντι ετήσιου εισοδήματος, έτσι το μαργραβάτο έμεινε ουσιαστικά αδιαίρετο.
Η διαίρεση ήταν αρχικά για έξι έτη, αλλά το 1482 οι αδελφοί αποφάσισαν να τη συνεχίσουν. Το 1488 ο Αλβέρτος απεβίωσε στο κάστρο Χάχμπερκ σε ηλικία 32 ετών άγαμος και το Χόχμπερκ επέστρεψε στον Χριστόφορο Α΄.
Συστηματική ταξινόμηση

Αρχικά στάδια

Πρώτος ο Αριστοτέλης συγκέντρωσε όλες τις σχετικές γνώσεις της εποχής του και πλούτισε αυτές με τις παρατηρήσεις του συγκεντρώνοντας όλες κατά επιστημονικά σύνολα.

Φυλογενετική ταξινόμηση

Σήμερα τα νεότερα συστήματα ταξινόμησης δεν είναι τεχνικά ή φυσικά όπως του Λινναίου διότι δεν λαμβάνεται ως βάση η εξωτερική ομοιότητα ή η ομοιότητα της εσωτερικής κατασκευής αλλά φυλογενετικά. Η συστηματική αυτή ταξινόμηση λέγεται φυλογενετική ταξινόμηση διότι αποβλέπει στην ανεύρεση συγγένειας και κοινής καταγωγής των ειδών. Η σύγκριση του γενετικού υλικού (DNA) των οργανισμών έχει συμβάλει ιδιαίτερα σ' αυτή.
Ερρίκος του Αννοβέρου

Βιογραφία

Είναι ο τρίτος γιος του Ερνέστου-Αυγούστου Δ΄ πρίγκιπα (τιτουλάριου βασιλιά) του Αννοβέρου και της Όρτρουτ, κόρης του Αλβέρτου πρίγκιπα του Σ.Χ.Σ.Γκλύκσμπουρκ. Ο Ερνέστος-Αύγουστος Δ΄ ήταν από τον πατέρα του 5ος απόγονος του Γεωργίου Γ΄ της Βρετανίας και από τη μητέρα του εγγονός Γουλιέλμου Β΄ αυτοκράτορα της Γερμανίας.
Ο Ερρίκος-Ιούλιος-Χριστιανός-Όθων-Φρειδερίκος-Φραγκίσκος-Αντώνιος-Γκύντερ γεννήθηκε στο Αννόβερο της Κάτω Σαξονίας και μεγαλύτερος αδελφός του είναι ο Ερνέστος-Αύγουστος Ε΄, επικεφαλής τού Οίκου. Το βασίλειο τού Αννοβέρου καταργήθηκε το 1866. Ο πατέρας του, ως απόγονος τού Γεωργίου Γ΄ ήταν και πρίγκιπας της Βρετανίας, αλλά στον Α΄ Παγκόσμιο Πόλεμο με την πράξη τού 1917 έχασε τον τίτλο αυτόν, ως εγγονός τού Γουλιέλμου Β΄. Το 1918 καταργήθηκε και το δουκάτο τού Μπράουνσβαϊκ. 
Ίδρυσε και διευθύνει την εκδοτική Εταιρεία MatrixMedia Verlag στο Γκέττινγκεν. Επικεντρώνεται γενικά σε θέματα ιστορίας· ιδιαίτερα της τοπικής ιστορίας της Κάτω Σαξονίας, στην οποία βρισκόταν το βασίλειο τού Αννοβέρου και το δουκάτο τού Μπράουνσβαϊκ και της ιστορίας τού Οίκου των Γουέλφων. Ο εκδοτικός οίκος εκδίδει μονογραφίες, ιστοριογραφίες, απομνημονεύματα, εικονογραφημένα βιβλία και ταινίες. Επιπλέον είναι υπεύθυνος του ιστότοπου τού Οίκου, τού Welfen.de.
Α.Ο. Νηρέας Χαλανδρίου

Ο Αθλητικός Όμιλος Νηρέας Χαλανδρίου είναι ελληνικός αθλητικός σύλλογος που δραστηριοποιείται στο πεδίο του υγρού στίβου. Αναπτύσσει κατά κύριο λόγο τις δραστηριότητές του στο «Δημοτικό Κολυμβητήριο Χαλανδρίου», αλλά και ενίοτε στο «Ολυμπιακό Κολυμβητήριο» (Ο.Α.Κ.Α.). Ο Αθλητικός Όμιλος ιδρύθηκε το 1989 και άρχισε τις αθλητικές του δραστηριότητες το καλοκαίρι του 1991 με τμήματα κολύμβησης και υδατοσφαίρισης. Το 1993 ιδρύθηκε τμήμα συγχρονισμένης κολύμβησης, ενώ το 1996 προστέθηκε και τμήμα καταδύσεων.

Τμήμα ανδρών

Η ομάδα υδατοσφαίρισης ανδρών του Ομίλου αγωνίστηκε κατά την περίοδο 2008-09 στο πανελλήνιο πρωτάθλημα της Α2 Κατηγορίας, γνωρίζοντας τον υποβιβασμό μετά το πέρας των αγωνιστικών της υποχρεώσεων. Στο παρελθόν είχε πραγματοποιήσει αξιόλογη πορεία στην Α1 Κατηγορία, από την οποία υποβιβάστηκε δύο χρόνια πριν. Οι προπονήσεις της ομάδας πραγματοποιούνται στο Ο.Α.Κ.Α.
Προπονητής της ομάδας είναι ο Χάρης Γιακουμάτος.

Τμήμα γυναικών

Η ομάδα υδατοσφαίρισης γυναικών του Ομίλου αγωνίζεται κατά την περίοδο 2008-09 στο πανελλήνιο πρωτάθλημα της Α1 Κατηγορίας. Πρόκειται για τη δεύτερη συνεχόμενη χρονιά του συλλόγου στην κατηγορία, μετά την άνοδό του από την Α2 Κατηγορία. Οι προπονήσεις της ομάδας πραγματοποιούνται στο Ο.Α.Κ.Α.
Προπονητής της ομάδας είναι ο Χάρης Γιακουμάτος. Το ρόστερ για την περίοδο 2008-09 αποτελούν οι Επταημέρου, Κοζομπόλη, Ματζάνα, Κρασιλνίκοβα, Βαρδάκη, Μ. Βασιλακοπούλου, Α. Βασιλακοπούλου, Βάσιλα, Σαμαρά, Πανουσάκη, Γαρατζιώτη, Β. Διαμαντοπούλου, Μιχαηλίδου, Ε. Μήλα, Ξ. Μήλα, Θαλασσανίδου, και Λιβαθηνού.
Ντους Β΄ της Προβηγκίας

Κόμισσα της Προβηγκίας

Ο Ραϋμόνδος Βερεγγάριος Β΄ της Προβηγκίας πέθανε την άνοιξη του 1166 στην προσπάθεια του να κατακτήσει την Νίκαια (1166) και η Ντους Β΄ τον κληρονόμησε στην κομητεία της Προβηγκίας. Ο Ραϋμόνδος Ε΄ της Τουλούζης αμέσως μετά προσπάθησε να επισπεύσει τον γάμο του γιου του με την Ντους και να βρει έναν κατάλληλο σύζυγο για την μητέρα της. Οι προσπάθειες σταμάτησαν λόγω παρέμβασης του Βασιλιά της Αραγωνίας και κόμη της Βαρκελώνης Αλφόνσου του Τροβαδούρου που ήταν πρώτος ξάδελφος της Ντους και ο πιο στενός συγγενής από την οικογένεια της. Ο Αλφόνσος Β΄ της Αραγωνίας ισχυρίστηκε ότι ο Αυτοκράτορας της Αγίας Ρωμαϊκής Αυτοκρατορίας Φρειδερίκος Α΄ Βαρβαρόσσα απαλλοτρίωσε την περιοχή για λογαριασμό του (1162), συνεπώς έχει τον τίτλο του Κόμη της Προβηγκίας. Ο Αλφόνσος ο Τροβαδούρος προσπάθησε να κερδίσει χρόνο, ισχυρίστηκε ότι συμφωνεί στους γάμους της Ντους και της μητέρας της αλλά σύντομα ξέσπασαν συγκρούσεις και νίκησε τον Ραϋμόνδο. Μετά την νίκη του έφτασε στην Προβηγκία στα τέλη του 1166, ο πρώτος ευγενής που του δήλωσε υποτέλεια ήταν ο Γουλιέλμος Ζ΄ του Μονπελιέ, ακολούθησαν οι υπόλοιποι.

Ανατροπή

Ο Αλφόνσος ο Τροβαδούρος παρέδωσε την κυβέρνηση και την κομητεία της Προβηγκίας στον δεύτερο αδελφό του Ραϋμόνδο Βερεγγάριο Γ΄ της Προβηγκίας (1173), αυτόν με την σειρά του όταν δολοφονήθηκε χωρίς απογόνους διαδέχθηκε ο επόμενος αδελφός του Σάντσο της Προβηγκίας (1181). Η Ντοθς Β΄ δραπέτευσε στην γιαγιά της Βεατρίκη, κόμισσα του Μελγκέιλ. Η Βεατρίκη αποφάσισε να μοιράσει την κομητεία της Μελγκέιλ ανάμεσα στην κόρη της Ερμεσσένντε του Πελέ και στην Ντους Β΄ που ήταν ακόμα αρραβωνιασμένη με τον κόμη της Τουλούζης. Η Ντους Β΄ πέθανε την ίδια χρονιά (1172) σε νηπιακή ακόμα ηλικία και η κληρονομιά της πέρασε ολόκληρη στην ετεροθαλή θεία της Ερμεσσένντε που παντρεύτηκε τον αρραβωνιαστικό της Ραϋμόνδο.
Όριο ακολουθίας

Κριτήριο παρεμβολής

Έστω (a_n), (b_n), (c_n) τρεις ακολουθίες πραγματικών αριθμών. Σύμφωνα με το κριτήριο παρεμβολής:
Αν a_n, c_n \rightarrow L και a_n \leq b_n \leq c_n, τότε: b_n \rightarrow L.
Τέλος, σύμφωνα με το θεώρημα Bolzano - Weierstrass, κάθε φραγμένη ακολουθία περιέχει μία τουλάχιστον συγκλίνουσα υπακολουθία. Έτσι, αφού κάθε συγκλίνουσα ακολουθία είναι φραγμένη, προκύπτει ότι κάθε συγκλίνουσα ακολουθία περιέχει μία τουλάχιστον συγκλίνουσα υπακολουθία.
Άντα Άντλερ

Σταδιοδρομία

Το 1916 δημοσίευσε κατάλογο των αρχαίων ελληνικών χειρογράφων που υπήρχαν στη Βασιλική Βιβλιοθήκη της Δανίας στην Κοπεγχάγη. Συνέχισε με επιτυχία το έργο της με τη μελέτη της κλασικής αρχαιότητας και το 1931 της απονεμήθηκε η υποτροφία Ταγκέα-Μπραντ (Tagea Brandt Rejselegat) για τις συνεισφορές της στον κλάδο της κλασικής φιλολογίας. Ωστόσο, είναι κυρίως γνωστή για την αναλυτική πρώτη έντυπη έκδοση του λεξικού Σούδα, την οποία προετοίμασε και εξέδωσε σε 5 τόμους στη Λειψία κατά το διάστημα μεταξύ 1928 και 1938. Ο αριθμός Άντλερ των καταχωρήσεων στις μετέπειτα εκδόσεις του λεξικού αντιστοιχεί στην αρίθμηση που η ίδια έκανε κατά τη σύνταξη της πρώτης έκδοσης.
Συνεισέφερε επίσης αρκετά λήμματα στη γερμανική εγκυκλοπαίδεια Πάουλυ-Βισόβα της κλασικής αρχαιότητας. Ωστόσο, κατά τη διάρκεια του Β´ Παγκοσμίου Πολέμου, κατέφυγε στη Σουηδία μαζί με άλλους Δανούς εβραϊκής καταγωγής. Κατά την παραμονή της εκεί, δίδαξε την αρχαία ελληνική γλώσσα στο Δανικό σχολείο του Λουντ.
Στα τελευταία χρόνια της ζωής της, σημείωσε σημαντική πρόοδο ως προς την προσπάθεια δημιουργίας της πρώτης έντυπης έκδοσης του βυζαντινού λεξικού του 9ου αιώνα, γνωστού ως Etymologicum Genuinum, πέθανε όμως το 1946 στην Κοπεγχάγη πριν την ολοκλήρωση του.
Ήταν ξαδέρφη του φυσικού Νιλς Μπορ και του μαθηματικού Χάραλντ Μπορ.
Κοκκινολιθάρι Θεσπρωτίας

Γενικά στοιχεία

Βρίσκεται σε απόσταση περίπου 30 χλμ. από την Ηγουμενίτσα, ΒΑ. των Φιλιατών και σε υψόμετρο περίπου 420 μ. Πρόκειται για ένα ιστορικό χωριό από εποχής ενετοκρατίας. Ο πληθυσμός του, ασχολούμενος κυρίως με την μικροκτηνοτροφία και τη γεωργία, το 1928 αριθμούσε 140 κατοίκους διαθέτοντας δημοτικό σχολείο. Το 2001 αριθμούσε 76 κατοίκους.
Εκκλησιαστικά υπάγεται στη Μητρόπολη Παραμυθίας, Φιλιατών, Γηρομερίου και Πάργας. Η εκκλησία του χωριού είναι αφιερωμένη στους Αγίους Αποστόλους. Τη κορυφή παρακείμενου χαρακτηριστικού βραχώδους υψώματος που φέρει τη προσωνυμία «μετέωρο Θεσπρωτίας», επιστέφει η «Μονή του Αγίου Μηνά Κοκκινολιθαρίου», που αποτελεί μετόχι της Ιεράς Μονής Γηρομερίου. 
Παλαιότερα ανήκε στην άλλοτε επαρχία Φιλιατών του νομού Θεσπρωτίας. Από το 1999 έως το 2010 σύμφωνα με την  τότε διοικητική διαίρεση της Ελλάδας αποτελούσε έδρα κοινότητας του δήμο Φιλιατών. Από 1 Ιανουαρίου 2011 αποτελεί έδρα της ομώνυμης τοπικής κοινότητας, της δημοτικής ενότητας Φιλιατών, του ομώνυμου Δήμου.

Ιστορία

Κατά τον Παναγιώτη Αραβαντινό αποτελούσε τα όρια των ενετικών κτήσεων από της παραλίας της Ηπείρου μέχρι το 1463 όταν ο Σουλτάνος κατέλαβε τις ηπειρωτικές παραλίες και εκδίωξε αυτούς. Ίσως απ΄ αυτό να δικαιολογείται ως οριακό σημείο το όνομα του χωριού.
Κατά τα μέσα του 1912, Έλληνες αντάρτες με επικεφαλής τους Κρομμύδα και Παπακώστα, εκτέλεσαν στο Κοκκινολιθάρι τους μουσουλμάνους αγάδες Φέζο Γιάννιαρη και Μέτσιο Καράκα.
Γουλιέλμος Φρειδερίκος του Σλέσβιχ-Χόλσταϊν

Βιογραφία

Ήταν ο μόνος γιος του Φρειδερίκου-Φερδινάδου δούκα του Σλέσβιχ-Χόλσταϊν και της Καρολίνας-Ματθίλδης, κόρης του Φρειδερίκου Η΄ δούκα του Σλέσβιχ-Χόλσταϊν.
Γεννήθηκε στο μέγαρο Γκρύνχολτς του Σλέσβιχ-Χόλσταϊν της Πρωσίας. Ο πατέρας του ήταν εξάδελφος του Φρειδερίκου Η΄ της Δανίας. Ο Γουλιέλμος-Φρειδερίκος το 1934 διαδέχθηκε τον πατέρα του ως τιτουλάριος δούκας του Σλέσβιχ-Χόλσταϊν και ως επικεφαλής του Οίκου του Όλντενμπουρκ.
Το 1944 απεβίωσε ο πρωτότοκος γιος του Ιωάννης-Αλβέρτος σε μάχη κατά τον Β΄ Παγκόσμιο Πόλεμο. Το 1965 ο Γουλιέλμος-Φρειδερίκος απεβίωσε στο Κόμπουρκ της Άνω Φραγκονίας σε ηλικία 74 ετών και τον διαδέχθηκε ο δευτερότοκος γιος του Πέτρος.
Σουλεϊμάν Σαβαντογκό

Σταδιοδρομία σε συλλόγους

Έκανε το ντεμπούτο του στη Λιγκ 2 αγωνιζόμενος με την Οσέρ στις 9 Αυγούστου 2013, εναντίον της Νιμ Ολιμπίκ. 
Το 2014, εντάχθηκε στην Κλερμόν. 

Στις 22 Δεκεμβρίου 2018, υπέγραψε συμβόλαιο 2,5 ετών με το Λεβαδειακό. Ήταν η πρώτη φορά στη σταδιοδρομία του που θα αγωνιζόταν στο υψηλότερο επίπεδο κατηγορίας. Στις 14 Απριλίου 2018, σκόραρε το πρώτο του γκολ για το σύλλογο με μια εκπληκτική προσπάθεια, για να βοηθήσει το Λεβαδειακό να κερδίσει τον Αστέρα Τρίπολης με 1-0.
 Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!

Διεθνής σταδιοδρομία

Έκανε το ντεμπούτο του για την Εθνική Μπουρκίνα Φάσο σε μία φιλική νίκη με 1-0 εναντίον της Εθνικής Καμερούν στις 27 Μαΐου 2018.
Σ-άλγεβρα

Τεχνικός Ορισμός

Έστω Ω ενα σύνολο. Τότε η σ-άλγεβρα  είναι μια μη κενή συλλογή υποσυνόλων του Ω έτσι ώστε:
1) Το Ω ανήκει στο 
2) Αν το σύνολο Α ανήκει στο , τότε, και το συμπληρωματικό του Α ανήκει στο 
3) Αν έχουμε μια ακολουθία συνόλων {, όπου n=1,2,...} στο  τότε η ένωση των  ανηκει επισης στο .
Από τον ορισμό προκύπτει ότι σε κάθε σ-άλγεβρα ανήκει το Ω και το κενό σύνολο. Επίσης καθε σ-άλγεβρα είναι ένα σύστημα Ντύνκιν.

Παραγόμενη σ-άλγεβρα

Μια σ-άλγεβρα F είναι παραγόμενη από μια κλάση C όταν είναι η μικρότερη σ-άλγεβρα που την περιέχει. Συγκεκριμένα ορίζεται ως η τομή όλων των σ-αλγεβρών που περιέχουν την C.

σ-άλγεβρα Borel

σ-άλγεβρα Borel είναι μια σ-άλγεβρα η οποία είναι παραγόμενη από συλλογή τοπολογικών διαστημάτων.
Τυπικός ορισμός: σ-άλγεβρα Borel ή αλλιώς Μπορελιανή άλγεβρα είναι η παραγόμενη σ-άλγεβρα από την κλάση Pn όπου Pn={(a1,b1]x...x(an,bn]: ai<bi για κάθε i=1,2,...,n}U{κενό σύνολο}.
Η μπορελιανή άλγεβρα χωράει τεράστιο αριθμό υποσυνόλων του  γι' αυτό και μας είναι εξαιρετικά χρήσιμη.
Α. Τζ. Ίνγκλις

Καριέρα

Ο Ίνγκλις σπούδασε στο πανεπιστήμιο Βιρτζίνια Γιούνιον από το 1986 ως το 1990, αγωνιζόμενος σε 120 παιχνίδια με μέσους όρους 20,0 πόντων, 4,2 ριμπάουντ και 3,5 ασίστ.
Το καλοκαίρι του 1990, επιλέχθηκε στην 37η θέση του ντραφτ του ΝΒΑ από τους Ουάσινγκτον Μπούλετς, με τους οποίους αγωνίστηκε για δύο σεζόν σε 151 αγώνες του αμερικάνικου πρωταθλήματος, πετυχαίνοντας 1502 πόντους (μ.ο. 9,9).
Την σεζόν 1992-93, φόρεσε την φανέλα της Στεφανέλ Τριέστε, κατακτώντας την τέταρτη θέση του ιταλικού πρωταθλήματος, με μέσους όρους 18,8 πόντων και 3,9 ριμπάουντ. Την επόμενη χρονιά, μεταγράφηκε στην Μπούργκι Ρόμα, όπου εκτόξευσε τον μέσο όρο του σε 25,5 πόντους ανά αγώνα.
Το 1994-95, αγωνίστηκε στο γαλλικό πρωτάθλημα με την Παρί Λεβαλουά και την επόμενη σεζόν στην Ισπανία με την ομάδα της Σαλαμάνκα. Μετά από ένα πέρασμα από την Πιστόια, το 1996-97, μεταγράφηκε στην τουρκική Μπεσίκτας, πριν επιστρέψει στην Λεβαλουά. Έκλεισε την καριέρα του το 2001 στον Άρη Θεσσαλονίκης, με τον οποίο αγωνίστηκε από το Νοέμβριο του 2000, σε 18 αγώνες με μέσους όρους 15,8 πόντων και 3,0 ριμπάουντ ανά αγώνα.